उनले आफू निर्वाचित भएमा काठमाडौं क्षेत्र नम्बर १ लगायत काठमाडौं उपत्यकाको विकासका लागि काम गर्ने बताए। काठमाडौं क्षेत्र नम्बर १ को विकास अन्य क्षेत्रसँग पनि सम्बन्धित रहेकोले त्यसमा पनि भूमिका निर्वाह गर्नु आफ्नो कर्तव्य हुने उनको भनाइ थियो। आफ्नो प्राथमिकतामा रहने एजेन्डाबारे उनले भने, 'हामीले मन्द विष लिइरहेका छौं, यसलाई स्वच्छ पार्नुपर्ने छ। मान्छेलाई बाच्न चाहिने पहिलो चिज नै विष भएपछि अरु सहायक हो। त्यसका लागि यहाँको धुलो, धुँवा, गाडीबाट हुने प्रदूषण हटाउनुपर्छ।'
